ISIGIDIMI SAMAXOSA, FEBRUARY 2, 1885.

11

zile ngokulahla amasiko akowabo, batabato awase Mlungwini.

*Okwesibini,* uti *“ Imfundo ayinamizi.”* Kambe kowetu indoda ibonwa umzi wayo ngobukulu bobuhlanti. E Mlungwini woti ukuze uhlangane nobublanti ube uye efameni. Apo uninzi Iwabafundileyo lusebenza kona, umhlaba ucutene, kunzima ngoko ukubona indoda ibiya. Lemizi yase zikolweni, asiyase mfundweni na? Ubuninzi bamaxego namaxegokazi, nabahlolokazi njalo-njalo, abagcinwe, benqakwa ngonyana. nentombi zabo na, ngevasi, ngontsebenzo nokuba yiyipi, befuna ngoko ukuzinza, ukubiya, ume umzi, isango lase manantsini? Kona ngoku imfundo kuxa incamisileyo ukubonakala into eyiyo kwabantsundu, pandle kwemitozo okunene, nayo engacitwanga yiyo, iyawa butywala, ati ke yena ongaqondiyo, kuba umntu lowo engofundileyo, abe yimfundo; okanye nomntu ongenayo, orauke nje kodwa, kwabo bangenayo kanye, bati baku- bona ukuzipata kwake balile ngemfundo, ukungalungi, nokungamlungeli umntu ontsundu. Au! sikumbula kanene ukuba lentlanganiso yayise “mzini” womfana ofundileyo u Mr. GONTSHI, uakuba londawo ingati ayibavelelanga abaxoxi bentlanganiso leyo.

*Okwesitatu,* Uti—“ *Imfundo ayibavami abantsundu."* Le indawo zininzi indawo engaviwa, ize ipendulwe ngazo, kuba ineminxilo emininzi. Ke sesiya kufutshanisa siti, Lonke elokulu ukuba belivele umzi wakowalo wawulamkele ilizwi, laba lifike latantaswa ngemisebenzi yasekukanyeni, lafika kulinywa ozinqolowa njalo-njalo ; lafika ozimbola nozitembu bepelile, lafika inkata ye Komkulu lezulu awaye tunywe ukuza kuxela ukuvecwa kwayo u Ntsikana, lafika izizidumba, lafika nalo ngokunceda ukuyicombulula ngokulisa kwamanye amazwe ilizwi le Nkosi ; Iwafikela kulo *“Nodyuwa"* kule midudo, kozintonjane, kulwaluko njalo- njalo, Iwalahleka ke, uninzi Iwemka noyise, nomlambo wo- tywala, olwayalwa ngawo Iwakufika kwatiwa, selani, qabani, yalukani, ukuze nibe nobukosi, nobunyana bobunono.

Ekubeni senjenje ukubala asingi ingalityalwa siti bafundileyo indawo yokuba asinguwo ummangaliso ukuba kubeko izikalazo ezinje ngabo bafundisiweyo. Asiyiyo kodwa imfundo ngokwayo ebanga oku kudanelwa, nokukalazelwa kwetu. Luhlobo Iwemfundo oluti Iwakuba luyifumene luyisebenzise ngalo uninzi Iwetu, ngangokuba sibe nje namhla, sizisa esi sigxeko kwinto elunge kangaka. Kotandayo ukuyivuma inyaniso kunzima ukukanyela ukubako kwesiseko sesigxeko eso sokonakalisa imfundo oluyinikiweyo olute Iwawafumana amatuba ayo. Lendawo ifike isibange ukuba size kuvumelana nenteto ka Mr. Gongwana ate, “ Njengomnye wabafundisiweyo ndidanile ukuva umzi ukala kangaka ngabafundisiweyo. Yimfanelo yetu tina bafundisiweyo ukuba sifune iqinga, sizame ukubonisa imizekelo emihle, nenyusayo eluhlangeni.”

UKUBUBA KUKA TUNYISWA NDUNGANE.

Sibika ukububa kuka Tunyiswa umfo ka Ndungane wase Cwengcwe. Kumzuzti engumlali, enengqangqambo ezinkulu. Ute kutsha nje waya kunyana e Tsojana ngokufuna umoya wenye indawo, kodwa ke uye sesimpakamele isifo; akabanga nakuncedeka. Wadlula ngosuku Iwa 23 Iuka December. Mhla wemka wati maze abuliselwe kumfundisi wake, u Rev. B. Ross wa Pantsi kwa Mahlati, nosapo Iwake, nakwamanye amadoda amakulu entlanganiso, nakwibandla lonke elikoliweyo; wati umka etembe ukuba uya kubabona bonke befika kulo ndawo aya kuyo.

Lomfo ub’enendawo ezibalulekileyo ebu Kristwini bake. Eyokuqala, ubezicasile kanye into zobuheyideni, ub’ebona ukuba ziyatshabalalisa ngokuba zezemvelo endala engavumaniyo no Tixo, ubengazicengi ngakuba izezasekaya. Eyesibini indawo, ubeyinyamekele kakulu imfundo. Wabasa kuyo bonke abantwana bake. Kwaba zintombazana waka wanga unalomoya wokuti ngabantu basemzini. Wabuya wabona akuti umfundisi, ukuba ubafundisile woba uncede umsebenzi we Nkosi, noko uncede umzi wasemzini. Wazisa ke zonke intombi zake emfundweni. Ngoku ebesifa nje wati, “ Ubenyanisile umfundisi ukuti mandizifundise intombi zam; ngabona bantu bandincedayo.” Akwaba bebenje ngaye ngezondawo zombini bonke abahambisi bomsebenzi we Nkosi kweli lizwe.

 AMA NGQIKA PESHEYA KWE NCIBA.

Intlanganiso yokuqubela pambili inkutalo.

Ngosuku Iwe Nibidyala bekuko intlanganiso emnandi kunene emzini ka Mr. A. Gontshi, e Alloeville ekungeneni kwe Tyityaba e Nciba. Into ebizelwe yona yayikukuqonda indawo ezimbini ezibonakele e *Sigidimini* siku 15 August, 1884, kwincwadi ka Tand’-Uhlanga owati, *“ Amangqika asezanti ngemisebenzi yenkutalo.”* Eyesibini indawo ikwa sencwadini ka TAND’-UHLANGA e *Sigidimini* sika December 1884, ate, “ *Amadodana afundileyo akanamizi, ngamahilihili, namaqokolwana apile ngokutshonisa abangafundanga''* Nokuba kuyilwe intlanganiso enje ngalo ixelwe entloko.

Kwakuko kuyo u Feni Tyali (inkosi), u Kondile Tokwe (inkosana), u Ndamase Kona (inkosana) no Pistoli Sandile (inkosana) ; kumanene kwakuko umnini-kaya, o Messrs. W. F. Bassi wase HebeHebe, J. Peters (Hebehebe), Chas. Nkente (Engqosi), L. M. Gongwana (Teko), W. Bombo (Alloeville), T. G. Soga (Centani), no J. Kota wase Kobonqaba.

Intlanganiso yavulwa ngomtandazo ngu Mr. W. F. Bassi. Egqi- bile usukile u Mr. Gontshi waxela ngokufutshane into ebizelwe yona intlanganiso, wacela ukuba inkosi u Feni atabate isihlalo. Ute namhla uyakupuma esikweni, acele inkosi ukuba ipose amazwi noko ibambe isihlalo, izinto nemeko yezinto ayifani.

Ute ke u Feni ulusizi ukuva amazwi ka Tand’-Uhlanga. Nokuba ngubanina, ngumnina u Tand’-Uhlanga, utete into eyinyaniso, ngoku- kodwa ngendawo yamadodana afundisiweyo. Ute bona bangamaqaba abafundiswanga, usapo Iwabo nabaninawe batatyatwa (kufupi nekulu lamakwenkwe) yi Governor u Sir George Grey, kwatiwa luya kufundiswa ubulumko nengqondo entle, luze lunyuse ama Ngqika. Bebuyile kubuye amanxila, amahilihili, nabalahlekisi bentombi zabantu. Akuko namnye kwelo qela onomzi onokusela namanzi kubo. Nakweli buto lifundiswe kweli lizwe ababoni nto. Bambona umntu ofundileyo elihilihili eti akufunda agqibe ilizwe, amlahle uyise nonina, ingabonakali nento ayisebenzelayo, ekubeni ngemfundo yake makancede izihlobo zake usuke azicase, eze enamatyala okulahlekisa intombi zabantu ekaya. Imfundo yona akayideli ngokwayo, umntu ontsundu yena uyaliwa yiyo. Zipina iziqamo zemfundo, siboniseni tina zidenge. Niteta ngokuba sifundise usapo Iwetu, kanixele iziqamo kuqala. Silindele ukuba ikaba elifundileyo libonise imisebenzi yemfundo ukuze situmele usapo Iwetu emfundweni.

Inkosana u Kondile ute inteto yake yileyo itetwe yi nkosi u Feni. Uyambulela u Tand’-Uhlanga lomfo ungaziwayo ngokubala ngezi ndawo. Okunene ama Ngqika akayilimi ingqolowa nehabile izinto ezinyusayo. Lixesha ke ngoku ukuba ezonto zilinywe, oko kwake uyatembisa ukuba uya kuqala kwangalo nyaka alime. Okunene bayakala ngabantu abafundisiweyo. Ipina imizi nezikundla zabo? Unanina umntu ontsundu ofundisiweyo lento ahlala eqeshwa kupela engena mzi? Ipina nento esetyenzelwa ngabafundileyo? Uyavumelana no Tand’-Uhlanga ngezi ndawo zombini. Masizame ukuqubela pambili imisebenzi yenkutalo. Ubeka igama lake ukuba abe lilungu lentlanganiso.

Inkosana u Ndamase ute u Tand’-Uhlanga ubeke kuqala ityala kuma Ngqika onke nganeno kwe Nciba lokuswela inkutalo, bamelwe ukuba balipendule elotyala ngalo lonke ixesha abangenako ukuti iko inkutalo. Okwesibini ubeke kudodana Iwaba ntsundu olufundileyo lonke ityala lobuhilihili. Uyavumelana no Tand’-Uhlanga. Yena uliqaba akaboni ziqamo zilungileyo kwabafundisiweyo. Umbona ofundisiweyo engena mzi, engasebenzeli nto ingaluncedo Iwanto elu- hlangeni, kusuke kuye kunyuke iratshi nokuzinyusa. Zipina iziqamo ezilungileyo zemfundo nemizekelo enyusayo eluhlangeni. Ute igama lake malibekwe abe lilungu.

Inkosana u Pistoli ubulele u Tand’-Uhlanga noko angamaziyo uya- mtanda ngokuvelisa ezindawo. Ngokukodwa ngendawo yesibini— engamabuto afundisiweyo—inteto yake yileyo itetwe yi nkosi u Feni. Ipina imizi yabantu abafundisiweyo? Ipina imisebenzi nemizekelo emihle yenkutalo neyokunyusa uhlanga? Uyatemba ukuba lentlanganiso iyakuvelisa imisebenzi elungileyo enyusa uhlanga. Ute ulilungu layo naye.

U Mr. Ludidi M. Gongwana (Teacher e Teko) ute ubulela kuqala ku Tixo ukufumana lemini yokuqala enyakeni, nezihlobo zake esapilile. Ezindawo zitetwe ngu Tand’-Uhlanga zinzima. Eyokuqala iteta ngokusweleka kwenkutalo kuma Ngqika. Okunene ingqolowa nehabile azikatalelwe kulinywa ngama Ngqika kweli lizwe. Yindawo yokuke icingwe ngama Ngqika alapa ngokukodwa, kwenziwe iqinga kwanamhla, esi sigxeko kuti ma-Ngqika simelwe ukupendulwa. Ngendawo yesibini udanile njengomnye wabafundisiweyo ukuva umzi ukala kangaka ngabafundisiweyo. Yimfanelo yetu tina bafundisiweyo ukuba sifune iqinga, sizame ukubonisa imizekelo emihle nenyusayo eluhlangeni. Intlanganiso mayiyilwe kwanamhlanje yokuqubela pambili inkutalo—igama lake ufuna libekiwe elilungu layo.